Diari Oficial de la Generalitat Valenciana


Sumari del DOGV 3134, del 02-12-1997 (1997/11730)

ORDRE de 6 de novembre de la Conselleria de Cultura, Educació i Ciència, per la qual es reconeix l'adscripció del Col·legi Major La Coma a la Universitat de València-Estudi General.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3134

Data del DOGV
:   02-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11969


Data del document
:   06-11-1997

Organisme emissor
:   Conselleria de Cultura, Educació i Ciència

Tipus de document
:   Ordre

3963 ORDRE de 6 de novembre de la Conselleria de Cultura, Educació i Ciència, per la qual es reconeix l'adscripció del Col·legi Major La Coma a la Universitat de València-Estudi General. [97/C11683]
  
En data 30 de maig de 1997 la Universitat de València va sol·licitar l'aprovació de l'adscripció del Col·legi Major La Coma de Paterna a l'esmentada Universitat.
  
El Claustre de la Universitat de València, en la sessió ordinària que va tindre lloc el dia 5 de desembre de 1995, va aprovar les bases que regulen els col·legis majors adscrits a la Universitat de València, i la Junta de Govern de la Universitat mateixa, en sessió del 19 de desembre de 1996, va aprovar els Estatuts del Col·legi Major La Coma de Paterna.
  
Els Estatuts de la Universitat de València-Estudi General, aprovats pel Decret 172/1985, de 28 d'octubre, en l'article 69 estableixen que per tal de reconèixer l'adscripció d'un col·legi major a la Universitat de València, cal l'aprovació, si escau, de la Generalitat Valenciana.
  
La Llei Orgànica 11/1983, de 25 d'agost, de Reforma Universitària, en el punt 2 de la disposició addicional quarta, estableix que el funcionament dels col·legis majors serà regulat pels estatuts de cada universitat i pels propis de cada col·legi major, i el Decret 2.780/1973, de 19 d'octubre, pel qual es regulen els col·legis majors universitaris, en l'article 4, estableix que la condició de col·legi major i el reconeixement de tal condició serà atorgada per l'administració educativa.
  
En virtut de les atribucions conferides per l'article 35.e de la Llei 5/1983, de 30 de desembre, del Govern Valencià,
  
ORDENE
  
Primer
  
Reconéixer la condició de col·legi major universitari adscrit a la Universitat de València al Col·legi Major La Coma, ubicat al polígon La Coma, carrer d'Alcàsser, números 21-23, de Paterna, de titularitat de la Generalitat Valenciana .
  
Segon
  
El reconeixement que s'acorda en l'apartat anterior serà efectiu a partir de la firma de conveni d'adscripció entre l'entitat titular del centre i la Universitat de València.
  
Contra aquesta ordre, que esgota la via administrativa, podrà interposar-s'hi un recurs contenciós administratiu, després d'haver-ho comunicat prèviament a l'òrgan que va dictar l'acte impugnat, de conformitat amb el que estableix l'article 110.1 de la Llei de Règim Jurídic de les Administracions Públiques i del Procediment Administratiu Comú, en un termini de dos mesos comptadors des de l'endemà al de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana.
  
València, 6 de novembre 1997
  
El conseller de Cultura, Educació i Ciència,